Alkonyati Istentisztelet

*Pünkösd utáni 11. szombat – 2021. augusztus 7. – Urunk színeváltozásának utóünnepe*

Szokásos kezdet

*Áldott a mi Istenünk, öröktől fogva, most és mindenkor és örökkön-örökké!*

Amen.

Dicsőség néked, Istenünk, dicsőség néked!

Mennyei Király, Vigasztaló, igazságnak Lelke, ki mindenütt jelen vagy és mindeneket betöltesz, minden jónak kútfeje és az életnek megadója, jöjj el, és lakozzál mibennünk, és tisztíts meg minket minden szennytől, és üdvözítsd, Jóságos, a mi lelkünket!

Szent Isten, szent Erős, szent Halhatatlan irgalmazz nekünk! *(Háromszor)*

Dicsőség az Atyának és Fiúnak és Szentléleknek, most és mindenkor és örökkön-örökké! Amen.

Szentháromság, könyörülj rajtunk! Urunk, tisztíts meg bűneinktől! Uralkodó, bocsásd meg vétkezéseinket! Szent, tekintsd és gyógyítsd meg betegségeinket a te nevedért!

Uram, irgalmazz! Uram, irgalmazz! Uram, irgalmazz!

Dicsőség az Atyának és Fiúnak és Szentléleknek, most és mindenkor és örökkön-örökké! Amen.

Mi Atyánk, aki a mennyekben vagy, szenteltessék meg a te neved, jöjjön el a te országod, legyen meg a te akaratod, amint a mennyben, úgy a földön is. Mindennapi kenyerünket add meg nekünk ma, és bocsásd meg vétkeinket, miképpen mi is megbocsátunk az ellenünk vétkezőknek; és ne vigy minket kísértésbe, de szabadíts meg a gonosztól!

*Mert tied az ország, a hatalom és a dicsőség, Atya és Fiú és Szentlélek, most és mindenkor és örökkön-örökké!*

Amen.

Uram, irgalmazz! Uram, irgalmazz! Uram, irgalmazz! Uram, irgalmazz! Uram, irgalmazz! Uram, irgalmazz!

Uram, irgalmazz! Uram, irgalmazz! Uram, irgalmazz! Uram, irgalmazz! Uram, irgalmazz! Uram, irgalmazz!

Dicsőség az Atyának és Fiúnak és Szentléleknek, most és mindenkor és örökkön-örökké! Amen.

Jertek imádjuk a mi királyunkat és Istenünket!

Jertek imádjuk Krisztust, a mi királyunkat és Istenünket!

Jertek boruljunk le és imádjuk magát Jézus Krisztust, a mi királyunkat, Urunkat és Istenünket!

103. zsoltár

Áldjad én lelkem az Urat, / Uram Istenem! fölötte fölséges vagy, dicsőségbe és ékességbe öltöztél, - világossággal, mint köntössel körül vagy öltve, / kiterjesztvén az eget, mint sátorfödelet; - ki befödöd vizekkel annak felső részeit, / ki a felhőt szekereddé teszed, ki a szelek szárnyain jársz; - ki angyalaidat szélvésszé teszed, / és szolgáidat égető tűzzé; - ki a földet állandóságra alapítottad, / hogy nem fog ingadozni örökkön-örökké. - A vízmélység öltözet gyanánt födte azt; / a hegyeken vizek állottak. - A te feddésed elől elfutottak; / mennydörgésed szavától megijedtek. - A hegyek fölemelkedtek, a völgyek alászállottak / azon helyre, melyet nekik alapítottál. - Határt vontál, melyet nem fognak átlépni, / s nem térnek vissza a földet elborítani. - Ki forrásokat fakasztasz a völgyekben, / a hegyek között folynak a vizek. - Iszik azokból minden mezei vad; / azok után lihegnek szomjúságukban a vadszamarak. - Azok mellett lakoznak az égi madarak; / a kősziklák közül szózatot adnak. - Ki megöntözöd a hegyeket onnan felől; / a te műveid gyümölcséből megelégíttetik a föld. - Ki szénát teremtesz a barmoknak, / és veteményt az emberek szolgálatára, - hogy kenyeret termessz a földből, / és bor vidámítsa föl az ember szívét; - hogy olajjal derítse föl orcáját, / és a kenyér erősítse meg az ember szívét. - Jóllaknak a mező fái, és a Libanon cédrusai; / melyeket ültetett. - Ott fészkelnek a madarak, / a gólya háza fő azok között. - A magas hegy a szarvasok, / a kőszikla a sündisznók menedéke. - A holdat időmértékül teremté; / a nap tudja lenyugvását. - Sötétséget parancsolsz és éj van, / mely alatt mind kimennek az erdei vadak, - az oroszlán ordító kölykei, / hogy ragadozzanak, és az Istentől magoknak eledelt keressenek. - Fölkel a nap és összegyűlnek, / és hajlékaikba helyezkednek. - Kimegy az ember munkájára / és dolgára napestig. - Mely igen fölségesek a te műveid, Uram! / mindeneket bölcsességgel cselekedtél; mi a földet betölti, mind a te jószágod. - Ez a nagy és tágas öblű tenger, ott az úszók, melyeknek száma nincs, / a kicsiny állatok a nagyokkal; - Ott járnak a hajók, / a cethal, melyet alkottál, hogy játsszék abban. - Mindnyájan tőled várják, / hogy eledelt adj nekik idejében. - Te adván nekik, gyűjtenek; / fölnyitván kezedet, minden betelik jóval. - De ha elfordítod arcodat, megrémülnek; / ha elveszed lélegzetüket, elfogynak és a porba visszatérnek. - Beléjük bocsátván leheletedet, fölélednek; / és megújítod a föld színét. - Legyen az Úré a dicsőség mindörökké. / Az Úr örülni fog alkotmányaiban; - ki letekint a földre, és megrendíti azt; / ki a hegyeket megérinti és füstölögnek. - Énekelni fogok az Úrnak életemben, / dicséretet mondok az én Istenemnek, valamíg leszek. - Legyen kellemes neki az én beszédem; / én pedig az Úrban fogok gyönyörködni. - Fogyjanak el a bűnösök a földről és a gonoszok, úgy, hogy ne legyenek; / áldjad én lelkem az Urat.

Dicsőség az Atyának és Fiúnak és Szentléleknek, most és mindenkor és örökkön-örökké! Amen

Alleluja, Alleluja, Alleluja, dicsőség néked, Isten. *(Kétszer recitálva, harmadszor énekelve)*

Békesség ekténia

*Békességben könyörögjünk az Úrhoz!*

Uram, irgalmazz!

*A mennyei békéért és lelkünk üdvösségéért könyörögjünk az Úrhoz!*

Uram, irgalmazz!

*Az egész világ békességéért, Isten szentegyházainak jólétéért és mindnyájunk egyesítéséért könyörögjünk az Úrhoz!*

Uram, irgalmazz!

*Ezen szent hajlékért s mindazokért, kik ide hittel, buzgósággal és istenfélelemmel járnak, könyörögjünk az Úrhoz!*

Uram, irgalmazz!

*Szentséges főpásztorunk, N. római pápáért, Istenszerető N. (érsek-) metropolitánkért (és N. püspökünkért), a tisztes áldozópapságért, a Krisztus-szerinti segédlő papságért, az egész egyházi rendért és a népért könyörögjünk az Úrhoz!*

Uram, irgalmazz!

*Ezen városért (községért), minden városért, községért és vidékért, s az azokban lakó hívekért könyörögjünk az Úrhoz!*

Uram, irgalmazz!

*A levegőnek kedvező mérsékletéért, a föld terményeinek bőségéért és békességes időkért könyörögjünk az Úrhoz!*

Uram, irgalmazz!

*A hajózókért, utazókért, betegekért, fáradozókért, foglyokért s ezek szabadulásáért könyörögjünk az Úrhoz!*

Uram, irgalmazz!

*Hogy mentsen meg minket minden aggódástól, haragtól és szükségtől, könyörögjünk az Úrhoz!*

Uram, irgalmazz!

*Oltalmazz, ments meg, könyörülj és őrizz meg minket, Isten, a te kegyelmeddel!*

Uram, irgalmazz!

*Legszentebb, legtisztább, legáldottabb dicső királynénkat, az Istenszülő és mindenkorszűz Máriát minden szentekkel együtt említvén, önmagunkat, egymást s egész életünket Krisztus Istenünknek ajánljuk!*

Néked Uram!

*Mert téged illet minden dicsőség, tisztelet és imádás, Atya és Fiú és Szentlélek, most és mindenkor és örökkön-örökké.*

Amen.

*Boldog ember…*

Uram, tehozzád

*2. hang*

Uram, tehozzád kiáltok, / hallgass meg engem; / figyelmezz imádságom hangjára, / midőn tehozzád kiáltok; /’ hallgass meg engem, Uram!

Igazodjék fel az én imádságom, / mint a tömjénfüst a te színed elé; / kezeimnek fölemelése / esti áldozat gyanánt. /’ Hallgass meg engem, Uram!

*2. hang*

Jertek, imádjuk az Atyától öröktől fogva **szü**letett / és Szűz Máriától megtestesült Is**ten** Igéjét, / mert önként elszenvedte **a** keresztet, / és az eltemettetésnek átad**ta** magát, / és föltámadt ha**lot**taiból, / hogy mint elté**ve**detteket, /’ üdvö**zít**sen minket.

Krisztus a mi Üd**vö**zítőnk, / ki a ránk vonatkozó kéziratot a kereszt**re** szegezvén, / azt megsem**mi**síté, / a halál uralmát meg**szün**teté, / azért **i**mádjuk /’ az ő harmadnapi föl**tá**madását.

Arkangyalok! Énekeljük Krisztus föltá**ma**dását, / mert ő Megváltója és üdvözítője a mi **lel**keinknek, / ki nagy dicsőségben és erőben is**mét** eljövend / ítélni a **vi**lágot, /’ ame**lyet** teremtett.

Téged, megfeszített és eltemetett U**ral**kodó, / angyal hirdetett az asszo**nyok**nak mondván: / Jöjjetek és lássátok, hol fe**kü**vék az Úr! / De erőteljesen **föl**támadt, / mint elő**re** megmondá, / azért i**má**dunk téged, / mint egyedül hal**ha**tatlant. /’ Életadó Krisztus, kö**nyö**rülj rajtunk!

*4. hang. (Minta: Minek előtte felülről...)*

A te tiszteletreméltó kereszted és kínszen**vedé**sed előtt, / magadhoz vevén némelyeket szent tanítvá**nya**id közül, / kiket előre ki**vá**lasztál, / fölmentél, Uralkodó, a Tábor **he**gyére, / meg akarván mutatni nekik a te **di**csőségedet, / kik látván a te átválto**zá**sodat / és napnál fényesebb **ar**codat, / földre esvén és hatalmad fölött csodálkozván **föl**kiáltottak: / Te örök világosság **vagy**, Krisztus, / és az Atyának kisu**gár**zása, /’ habár testben jelentél meg, **ó** Változhatatlan.

Ki öröktől fogva létezel, **iste**ni Ige, / ki világossággal, mint köntössel kö**rül** vagy öltve, / színedben át**vál**tozván, / tanítványa**id** előtt / a napnál vakítóbb **fényt** árasztottál. / Mózes és Illés pedig megjelenvén **e**lőtted, / téged az élők és holtak Istenének **ne**veztek, / és dicsőítették a te kimondhatatlan gond**vi**selésedet, / kegyességedet és kimeríthetetlen ir**gal**madat, /’ mellyel a vétkeiben elmerülő vilá**got** üdvözítetted.

Ki szűzi fel**hőből** születtél / és meg**tes**tesültél / és a Tábor-hegyen átváltoz**tál**, Urunk, / és fényes felhővel vetted kö**rül** magad, / Szülőd szózata a jelen volt ta**nít**ványok előtt, / nyilván az ő szeretett Fiának je**len**tett ki, / ki vele egylényegű és egyuralko**dá**sú vagy. / Azért Péter – azt sem **tud**va, mit beszél / – elámul**va** mondá: / Jó nekünk **itt** lennünk, /’ nagy**ir**galmú Jótevőnk!

*4. hang. (Minta: Jelül rendelted...)*

Mint az igazságnak barátját, s a hit**nek** **e**rősségét, / és a hitágazatok tanítóját is**me**rünk téged, / isteni ihletettségű Emilián **hit**valló, / ki a vallásosság fenn**tar**tója, / a tisztaság vá**lasz**tott hajléka, / kedvesen terjedő lel**ki** illat, / a szent tudományok kin**cses**háza, / és Krisztus egyházának egyik bajnoka és fenn**tar**tója voltál. / Ké**rünk** téged, /’ esedezzél a mi lel**künk** üdvösségéért.

Mint az apos**tolok** utódját, / a vértanúk hasonérde**mű** sorsosát, / a remeték ve**tély**társát, / dicsérve tiszte**lünk** téged, / ki a hittaní**tók** példányképe, / Istennek képmása és Krisztus titkainak **sá**fára, / és mint az isteni tudományok bir**to**kosa, / az Istent szidalmazó gonoszok tö**rek**véseinek /’ meghi**ú**sítója voltál.

A bölcsesség talentumát **megso**kasítván, / Urad dicséretére méltóvá **tet**ted magad, / ó, jó és **hű** szolga, / ki az isteni kegyelem reád árasz**tá**sával / és a lelki világosság fényé**vel** ékeskedtél. / Mostan pedig az Úr jobb**ján** állván, / az örök dicsőség örömeit **él**vezed, / **ké**rünk téged, /’ Szent Emilián hitvalló, **kö**nyörögj érettünk!

*Dicsőség. 6. hang*

Előábrázolni akarván **Krisz**tus Isten / a te saját feltá**ma**dásodat, / magadhoz vevéd három **ta**nítványodat: / Pétert, Jakabot **és** Jánost, / s a Tábor he**gyé**re mentél. / Midőn pedig színed**ben** átváltoztál, / a Tábor hegye világosságba öl**töz**ködött, / tanítványaid a földre **bo**rulának, / nem lévén képesek szemeik a nagy **fényt** elviselni. / Az angyalok félelemmel és rettegéssel szolgál**tak** neked, / az egek meg**fé**lemlettek, / a **föld** megrendült, /’ látván lakójául **a** dicsőség Urát.

*Most és. 2. hang*

Elmúlt az ár**nyék** törvény, / s bejött a kegye**lem** törvénye, / mert valamint a csipkebokor lángolt bár, de **nem** égett el, / úgy te is, mint Szűz szültél, és Szűznek **ma**radtál, / s a lángoszlop helyett valódi Nap ragyo**gott** fel nekünk, / és Mózes **he**lyett Krisztus, /’ lelkünk üdvössé**ge** jelent meg.

Enyhe világossága

*Bölcsesség igazhívők!*

Enyhe világossága, / a szent és boldog, / és halhatatlan / mennyei Atya isteni dicsőségének, / Jézus Krisztus! / Eljövén a Napnak lenyugvásához / és látván az esteli fényt; / áldjuk az Atyát / s a Fiút, és a Szentlélek Istent! / Mert te méltó vagy, / hogy minden időben, / szent hangon énekeljünk tenéked, / Isten fia, / ki éltet adsz a világnak; /’ miért is ez a világ dicsőít téged.

*Figyelmezzünk! Békesség † mindnyájatoknak! Bölcsesség, figyelmezzünk!*

*Prokimen: Az Úr országol / ékességbe öltözött.*

Ekténia

*Mondjuk mindnyájan, teljes lelkünkből és teljes elménkből, mondjuk!*

Uram, irgalmazz!

*Mindenható Urunk, atyáinknak Istene, kérünk téged, hallgass meg minket és könyörülj!*

Uram, irgalmazz!

*Könyörülj rajtunk, Isten, a te nagy irgalmasságod szerint, kérünk téged, hallgass meg minket és könyörülj!*

Uram, irgalmazz! Uram, irgalmazz! Uram, irgalmazz!

*Könyörögjünk még szentséges főpásztorunk, N. római pápáért, Istenszerető N. (érsek-) metropolitánkért (és N. püspökünkért), lelkiatyáinkért s Krisztusban minden atyánkfiáért!*

Uram, irgalmazz! Uram, irgalmazz! Uram, irgalmazz!

*Könyörögjünk még az itt jelenlévő s tőled nagy és bő kegyelmeket váró népért, a mi jótevőinkért és minden igazhitű keresztényért!*

Uram, irgalmazz! Uram, irgalmazz! Uram, irgalmazz!

*Mert irgalmas és emberszerető Isten vagy, és téged dicsőítünk, Atya és Fiú és Szentlélek, most és mindenkor s örökkön-örökké.*

Amen.

Add Urunk

*4. hang; dallama: Elcsodálkozott József*

Add Urunk, hogy ez estén / minden bűntől megőrizzük magunkat. / Áldott vagy te, Urunk, atyáinknak Istene; / dicséretes és dicsőséges a te neved mindörökké. Amen. / Legyen, Uram, a te kegyelmed rajtunk, / amint tebenned bíztunk. / Áldott vagy te, Urunk, / taníts meg minket a te igazságaidra. / Áldott vagy te, Uralkodó, / oktass bennünket a te igazságaidra. / Áldott vagy te, Szent, / világosíts meg minket a te igazságaiddal. / Uram, a te kegyelmed örökké, / kezeid munkáit meg ne vesd. / Téged illet a dicséret, / téged illet az ének. / Téged illet a dicsőség, / Atya és Fiú és Szentlélek, / most és mindenkor /’ és örökkön-örökké. Amen.

*Teljesítsük esti könyörgésünket az Úrhoz!*

Uram, irgalmazz!

*Oltalmazz, ments meg, könyörülj és őrizz meg minket, Isten, a te kegyelmeddel!*

Uram, irgalmazz!

*Hogy ezen egész estét tökéletesen, szentül, békességben és vétek nélkül töltsük el, kérjük az Úrtól!*

Add meg, Uram!

*A békesség angyalát, a hűséges vezetőt, lelkünk és testünk őrzőjét kérjük az Úrtól!*

Add meg, Uram!

*Bűneink és vétségeink bocsánatát és elengedését kérjük az Úrtól!*

Add meg, Uram!

*Jókat és hasznosakat lelkünknek és a világnak békességet kérjünk az Úrtól!*

Add meg, Uram!

*Hogy életünknek hátralevő részét békében és bűnbánatban töltsük, kérjük az Úrtól!*

Add meg, Uram!

*Hogy életünket keresztény módon, gyötrelem és szégyen nélkül végezzük be, s hogy Krisztus félelmetes ítélőszéke előtt jó feleletet adjunk, kérjük az Úrtól!*

Add meg, Uram!

*Legszentebb, legtisztább, legáldottabb dicső királynénkat, az Istenszülő és mindenkorszűz Máriát minden szentekkel együtt említvén, önmagunkat, egymást s egész életünket Krisztus Istenünknek ajánljuk!*

Néked, Uram!

*Mert jóságos és emberszerető Isten vagy és téged dicsőítünk, Atya és Fiú és Szentlélek, most és mindenkor s örökkön-örökké.*

Amen.

*Békesség mindnyájatoknak!*

És a te lelkednek!

*Fejeteket hajtsátok meg az Úrnak!*

Néked, Uram!

*Legyen áldott és dicsőített a Te országod hatalma, Atya és Fiú és Szentlélek, most és mindenkor és örökkön-örökké!*

Amen.

Előverses sztichirák

*2. hang*

A te feltámadásoddal, Krisztus Üd**vö**zítőnk, / fölvilágosítád az egész **min**denséget, / és visszaállítád a te te**remt**ményedet, /’ mindenható Uram, di**cső**ség néked!

Kereszteddel megszüntetted a gyümölcsfától ere**dő** átkot, / síroddal eltörülted a ha**lál** uralmát, / feltámadá**sod**dal pedig / fölvilágosítottad az embe**ri** nemet; / azért ki**ált**juk néked: / Krisztus, jóte**vő** Istenünk, /’ **di**csőség néked!

Midőn a keresztre feszíttettél, Üd**vö**zítő, / megváltoztattad az emberi **szív** jóságát, / mert a katonák embertelenséget **ta**núsítva / megnyiták lándzsával ol**da**ladat, / és a zsidók nem ismerve **ha**talmadat / sírod megpecséte**lé**sét kérték; / de te kegyességed által az eltemettetést el**fo**gadtad, / s harmadnap **föl**támadtál, /’ Uram, di**cső**ség néked.

Életa**dó** Krisztus, / ki a halandók kedvéért önként elszenved**ted** a halált, / és mint hatalmas a poklokra **le**szállottál, / hol a te eljöveteledre vára**ko**zókat, / a vadállat körmei közül kisza**ba**dítottad, / s a pokol helyett a paradicsomot ajándé**koz**tad nekik; / **a**zért **ne**künk is, / kik harmadnapi föltámadásodat **di**csőítjük, / ajándékozz bűn**bo**csánatot, /’ és gaz**dag** kegyelmet.

*Dicsőség. Most és. 8. hang*

Istenséged dicsőségének egy kis ré**szét** leleplezvén, / azokat, kik veled a hegyre fölmen**tek**, Üdvözítőnk, / világra szóló dicsőséged részesei**vé** tetted. / Azért elámulva **ki**áltottak föl: / **Jó** nekünk itt lenni! / Velük együtt mi is éneklünk mind**ö**rökké, /’ ó színedben átváltozott Üd**vö**zítő Krisztusom!

Most bocsásd el Uram

Most bocsásd el, Uram, / a te szolgádat / a te igéd szerint békességben, mert látták szemeim / a tőled küldött Üdvözítőt, / kit rendeltél minden népek színe elé, világosságul a pogányoknak / megvilágosítására, /’ és dicsőségül a te népednek, Izraelnek.

Szent Isten, szent Erős, szent Halhatatlan irgalmazz nekünk! *(Háromszor)*

Dicsőség az Atyának és Fiúnak és Szentléleknek, most és mindenkor és örökkön-örökké! Amen.

Szentháromság, könyörülj rajtunk! Urunk, tisztíts meg bűneinktől! Uralkodó, bocsásd meg vétkezéseinket! Szent, tekintsd és gyógyítsd meg betegségeinket a te nevedért!

Uram, irgalmazz! Uram, irgalmazz! Uram, irgalmazz!

Dicsőség az Atyának és Fiúnak és Szentléleknek, most és mindenkor és örökkön-örökké! Amen.

Mi Atyánk, aki a mennyekben vagy, szenteltessék meg a te neved, jöjjön el a te országod, legyen meg a te akaratod, amint a mennyben, úgy a földön is. Mindennapi kenyerünket add meg nekünk ma, és bocsásd meg vétkeinket, miképpen mi is megbocsátunk az ellenünk vétkezőknek; és ne vigy minket kísértésbe, de szabadíts meg a gonosztól!

*Mert tied az ország, a hatalom és a dicsőség, Atya és Fiú és Szentlélek, most és mindenkor és örökkön-örökké!*

Amen.

Tropárok

*2. hang*

Midőn leszállottál a halálhoz, hal**ha**tatlan Élet, / akkor megtörted a poklot Isten**sé**ged fényével; / s midőn a holtakat is a mélységből **föl**támasztottad, / minden mennyei Erők örven**dez**ve kiálták: /' Életadó Krisztus Istenünk, **di**csőség néked!

*Dicsőség. 8. hang*

Az igaz **hit**nek oktatója, / a vallásosság és tisztaság ta**ní**tómestere, / a mindenség világítója, a főpásztorok isteni ihletettsé**gű** dicsérete, / ki tanításoddal, mint a Szentlélek **é**lő szócsöve, / mindeneket megvi**lá**gosítottál, / bölcs Emilián, i**mádd** Krisztus Istent, /’ hogy üdvözítse **a** mi lelkünket.

*Most és. 7. hang*

Átváltoztál színedben a hegyen Krisztus Is**te**nünk, / megmutatván tanítványaidnak dicsőségedet, amen**nyi**re láthatták. / Tündököljön reánk is, bűnö**sök**re / a te örökkévaló **vi**lágosságod! / Az Istenszülőnek könyörgései **ál**tal, /’ mindeneket megvilágító **U**runk, dicsőség néked!

Elbocsátó

*Bölcsesség!*

Adj áldást!

*Krisztus, a mi Istenünk ki áldott és dicsőített öröktől fogva.*

Tedd erőssé, Isten, az igaz katolikus hitet örökkön-örökké!

*Legszentebb Istenszülő üdvözíts minket!*

Ki a keruboknál tiszteltebb és a szeráfoknál hasonlíthatatlanul dicsőbb vagy, ki az Istent, az Igét sérülés nélkül szülted, téged valóságos Istenszülő magasztalunk!

*Dicsőség neked, Krisztus Istenünk, a mi reménységünk, dicsőség néked!*

Dicsőség az Atyának és Fiúnak és Szentléleknek, most és mindenkor és örökkön-örökké. Amen. Uram, irgalmazz! Uram, irgalmazz! Uram, irgalmazz! Adj áldást uram!

*(A pap az elbocsátó imádságot mondja.)*

Amen.

*Az Úr áldása reátok az ő kegyelmével és emberszeretetével mindig, most és mindenkor és örökkön-örökké!*

Amen.